प्राधिकार के मुख्य चुनाव पदाधिकारी फूल सिंह ने जिला प्रशासन को इसके लिए निर्देश दिया है। उन्होंने कहा है कि सहकारी समितियों के चुनाव के लिए चार जून तक सहकारी समिति सहकारिता पदाधिकारी को सदस्यता सूची उपलब्ध करा देंगे। इसके बाद छह जून को सहकारिता पदाधिकारी सूची के सत्यापन के बाद उसे निर्वाचन पदाधिकारी को सौंप देंगे। आठ जून को निर्वाचन पदाधिकारी मतदाता सूची के प्रारूप का प्रकाशन कर देंगे व इसी दिन से सदस्यों से दावा आपत्ति भी 18 जून तक लिया जाएगा। इसके बाद 22 जून को मतदाता सूची का अंतिम प्रकाशन किया जाएगा। यह प्रक्रिया पूरी होने के बाद चुनाव चुनाव तिथि की घोषणा की जाएगी। सहकारिता समिति के चुनाव के लिए संबंधित प्रखंड विकास पदाधिकारियों को निर्वाचन पदाधिकारी बनाया गया है।